《夏夜独坐诗》
南北朝·萧子范

节序值徂炎，兹宵在三伏。凭轩伫凉气，中筵倦烦燠。

寂寞对空窗，清疏临夜行。虫音乱阶草，萤光绕庭木。

帘月度斜辉，风光起馀馥。一伤年志罢，长嗟逝波速。

作者简介：（约486—549）南朝梁南兰陵（今江苏常州）人，字景则。萧子恪弟。齐世，封祁阳县侯，拜太子洗马。梁武帝天监初降爵为子，除大司马南平王从事中郎。以文才为王所爱，誉为宗室奇才。使作《千字文》，其辞甚美。府中文笔，皆使草之。历官十余年，不出诸王藩府，意甚不平，后为秘书监。简文帝立，召为光禄大夫。卒谥文。有集已佚。